 Na CHARLES WASONGA SERIKALI ya Kenya imejibu shutuma zilizoibuliwa na kauli ya Naibu Rais William Ruto kwamba hamna ng’ombe nchini Jamhuri ya Kidemokrasia ya Congo (DRC). Kupitia taarifa kwa vyombo vya habari Jumatano, Februari 16, 2022, balozi wa Kenya nchini humo George Masafu aliihakikishia DRC na raia wake kwa uhusiano kati ya mataifa hayo mawili utaendelea. Kauli hiyo ambayo Dkt Ruto alitoa Jumatatu iliwakasirisha viongozi, wanasiasa, wafanyabiashara na raia wa kawaida nchini DRC ambao waliwasilisha hasira zao mitandaoni. “Ubalozi wa Kenya ungependa kukariri kwamba watu wa Kenya wamekuwa na uhusiano pevu na wa kihistoria na serikali na raia wa DRC,” balozi Masafu akasema. “Kenya ina imani kwamba mahusiano haya yataendelezwa katika ngazi za serikali hizi mbili na ushirikiano kati ya raia,” akaongeza. Mnamo Jumatatu, Dkt Ruto aliwashauri wakazi wa Nyeri kwamba kuna soko kubwa ya maziwa nchini DRC- akisema taifa hilo halina ng’ombe. “Tuko na soko nchini DRC nchi yenye zaidi ya watu 90 milioni…. Kati taifa la watu hawa ambao ni waimbaji shupavu na huvuta long’i hadi kwenye tumbo,” akasema wakati mkutano wa kutoa uhamasisho kuhusu mfumo wake wa kiuchumi wa “bottom up”. Raia wa DRC , wakiongozwa na Seneta Francine Muyumba, walikasirishwa zaidi na kauli hiyo wakisema ilionyesha Dkt Ruto haheshimu serikali na watu wa nchi hiyo. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  